หุ้นแกว่งตัวปิดเพิ่มขึ้น1.63จุด
ตลาดหุ้นปิดที่ระดับ 773.72 จุด เพิ่มขึ้น 1.63 จุด หรือ 0.21% มูลค่าการซื้อขาย&nbsp; 19,840.43 ล้านบาท โดยตลอดวันดัชนีแกว่งตัวขึ้นสูงสุดที่ระดับ 780.65 จุดและต่ำสุดที่ 768.64 จุด
12 พ.ค. 2553

ตลาดหุ้นปิดที่ระดับ 773.72 จุด เพิ่มขึ้น 1.63 จุด หรือ 0.21% มูลค่าการซื้อขาย  19,840.43 ล้านบาท โดยตลอดวันดัชนีแกว่งตัวขึ้นสูงสุดที่ระดับ 780.65 จุดและต่ำสุดที่ 768.64 จุด
น.ส.จิตรา อมรธรรม ผู้ช่วยกรรมกาารผู้จัดการ ฝ่ายวิเคราะห์หลักทรัพย์ บริษัทหลักทรัพย์ฟินันเซีย ไซรัส กล่าวว่า ภาพรวมตลาดหุ้นวันนี้แกว่งตัวตามตลาดหุ้นภูมิภาค โดยคาดว่านักลงทุนต่างชาติยังคงขายทำกำไรไว้ก่อน ไม่เพียงแต่หุ้นไทย แต่เป็นทั้งภูมิภาค เนื่องจากยังกังวลปัญหาหนี้สินของกรีซ รวมถึงเงินเฟ้อของจีน แม้รัฐบาลจะออกมาตรการมาควบคุมความร้อนแรงแล้วก็ตาม ทำให้นักลงทุนกลัวว่าในที่สุดจีนจะปรับค่าเงินหยวนและขึ้นดอกเบี้ย
ขณะที่การเมืองในประเทศวันนี้ยังไม่มีความคืบหน้าในการสลายการชุมนุมแต่อย่างใด แม้ศอฉ.จะประกาศปิดน้ำไฟในพื้นที่ชุมนุมในคืนนี้ก็ตาม
สำหรับแนวโน้มการลงทุนในวันพรุ่งนี้ หากการชุมนุมสลายตัวลงจริง ตลาดหุ้นอาจตอบรับในช่วงสั้น  แต่คงไม่ขึ้นแรง เนื่องจากตลาดรับข่าวไปมากในวันที่นายกรัฐมนตรีประกาศแผนปรองดองแห่งชาติแล้ว ดังนั้นโอกาสที่จะเกิดแรงขายเมื่อข่าวออกมา หรือเซล ออน แฟค จึงมีสูง ในช่วงนี้จึงให้น้ำหนักที่ปัจจัยต่างประเทศมากกว่าปัจจัยการเมืองในประเทศ โดยให้กรอบดัชนีพุ่งนี้มีแนวรับที่ 750 จุดและแนวต้าน 780 จุด